राजस्थान: जयपुर में पत्नी और बच्चे की हत्या करने वाला आरोपी पति गिरफ्तार | 🇮🇳 LatestLY हिन्दी
देश IANS| Jan 11, 2020 10:05 AM IST
राजस्थान: जयपुर में पुलिस ने शुक्रवार को दावा किया है कि एक महिला और उसके 2.1 साल के बच्चे की मंगलवार को हुई हत्या का मामला सुलझ गया है. पुलिस ने पुष्टि करते हुए कहा कि इंडियन ऑयल कॉर्पोरेट लिमिटेड (Indian Oil Corporate Limited) के मैनेजर रोहित तिवारी ने अपनी पत्नी श्वेता तिवारी और बेटे श्रीयम की हत्या कर दी, क्योंकि वह दोबारा शादी कर नई जिंदगी शुरू करना चाहता था. पुलिस ने श्रीयम का शव उसी सोसायटी के पीछे सुनसान स्थान से बरामद कर लिया, जिसमें यह परिवार रहता था.
पुलिस आयुक्त आनंद श्रीवास्तव ने कहा कि पूछताछ के बाद आरोपी ने शुक्रवार को अपना अपराध स्वीकार कर लिया है. श्रीवास्तव ने कहा, "उसने स्वीकार किया कि उसका उसकी पत्नी से झगड़ा होता रहता था और इसीलिए उसने अपनी पत्नी की हत्या कराने के लिए एक भाड़े के हत्यारे से बात करने की योजना बनाई. वह हत्यारा भी शुक्रवार को गिरफ्तार हो गया."
यह भी पढ़ें: मध्य प्रदेश: पत्नी की हत्या के बाद उसकी लाश पर गड़ाए मरे हुए कोबरा के दांत, आरोपी पति गिरफ्तार
इस बीच श्वेता के परिजनों ने स्वीकार किया कि रोहित उनकी बेटी को शारीरिक और मानसिक तौर पर प्रताड़ित करता था. पुलिस ने बताया कि रोहित और श्वेता की शादी 2011 में हुई थी. 2017 में आईवीएफ के जरिए उनके बेटे का जन्म हुआ था. आगे की जांच जारी है.
Jaipur Murder Rajasthan जयपुर मर्डर राजस्थान